CELEX: 62008TN0095
Language: et
Date: 2008-02-22 00:00:00
Title: Kohtuasi T-95/08: 22. veebruaril 2008 esitatud hagi — Itaalia Vabariik versus komisjon

12.4.2008   
            
            
               ET
            
            
               Euroopa Liidu Teataja
            
            
               C 92/44
            
         22. veebruaril 2008 esitatud hagi — Itaalia Vabariik versus komisjon
   (Kohtuasi T-95/08)
   (2008/C 92/87)
   Kohtumenetluse keel: itaalia
   Pooled
   
      Hageja: Itaalia Vabariik (esindaja: avvocato dello Stato G. Aiello)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 20. detsembri 2007. aasta otsus C(2007) 6514, mis tehti teatavaks 21. detsembril 2007, osas, milles ühenduse rahastamisest jäetakse välja seoses Euroopa Põllumajanduse Arendus- ja Tagatisfondi tagatisrahastust rahastatavate kulude kontrollimise ja heakskiitmisega kohaldatavad finantstagajärjed ja määratakse need Itaalia Vabariigi eelarve kanda;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Itaalia valitsus vaidlustab komisjoni 20. detsembri 2007. aasta otsuse C(2007) 6514 osas, milles ühenduse rahastamisest jäetakse välja seoses Euroopa Põllumajanduse Arendus- ja Tagatisfondi tagatisrahastust rahastatavate kulude kontrollimise ja heakskiitmisega kohaldatavad finantstagajärjed ja määratakse need hageja eelarve kanda.
   Oma nõuete toetuseks viitab hageja:
   
               —
            
            
               puu- ja köögiviljatoodete sektoris antud abi osas komisjoni 29. augusti 2003. aasta määruse (EÜ) nr 1535/2003, milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga (ELT L 218, lk 14; ELT eriväljaanne 03/39, lk 555), artikli 30 lõike 1 rikkumisele;
            
         
               —
            
            
               üle 30 kuu vanuste hävitamisele suunatud veiste ostmise osas komisjoni 18. detsembri 2000. aasta määruse (EÜ) nr 2777/2000, millega võetakse vastu veiselihaturu toetamise erandmeetmed (EÜT L 321, lk 47), artikli 5 lõike 5 rikkumisele ja komisjoni 21. oktoobri 1997. aasta otsuse 97/735/EÜ, milles käsitletakse teatavaid imetajatelt pärit teatavat liiki loomsete jäätmetega kauplemise suhtes võetavaid kaitsemeetmeid (EÜT L 394, lk 7), artikli 4 rikkumisele;
            
         
               —
            
            
               tubaka lisatasusüsteemi osas nõukogu 30. juuni 2002. aasta määruse (EMÜ) nr 2075/92 toortubakaturu ühise korralduse kohta (EÜT L 215, lk 70; ELT eriväljaanne 03/13, lk 29) artikli 9 lõike 3 rikkumisele ja komisjoni 22. detsembri 1998. aasta määruse (EÜ) nr 2848/98, milles sätestatakse nõukogu määruse (EMÜ) nr 2075/92 kohaldamiseks üksikasjalikud eeskirjad (EÜT L 358, lk 17; ELT eriväljaanne 03/24, lk 250), artiklite 11 ja 12 rikkumisele.